
Comisia pentru muncă şi protecţie socială 



Nr.27/065/3 aprilie 2003
RAPORT

asupra propunerii legislative de modificare şi completare a Legii privind Codul Muncii 

În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu propunerea legislativă de modificare şi completare a Legii privind Codul Muncii, trimisă cu adresa nr.681 din 25 februarie 2003.

La întocmirea prezentului raport, Comisia a avut în vedere avizul primit de la Consiliul Legislativ şi punctul de vedere al Guvernului.
Comisia a fost sesizată cu dezbaterea şi avizarea propunerii legislative mai sus menţionată în procedură obişnuită.

Propunerea legislativă face parte din categoria legilor organice, conform prevederilor constituţionale.

Propunerea legislativă are ca obiect de reglementare amendarea unor prevederi din Codul Muncii – Legea nr.10/1972 în vederea garantării dreptului la muncă şi a unei salarizări corespunzătoare.
Comisia propune Plenului respingerea propunerii legislative întrucât nu mai are obiect, deoarece Legea nr.53/2003 privind Codul Muncii abrogă vechiul Cod al muncii din 1972.
La lucrările comisiei au fost prezenţi 18 deputaţi, din totalul de 20 membri ai comisiei.

În urma dezbaterii propunerii legislative în şedinţa din data de 1 aprilie 2003, Comisia propune respingerea acesteia cu 10 voturi pentru şi 4 voturi împotrivă.

